Document ID: /roh_data/filtered/fineweb-2-filterrobots_roh.jsonl.gz/17444

Tschintg fin sis famiglias midan ad onn dal Tessin en il Mesauc per ch'ils uffants possian ir a scola là, di Romano Losa, manader dal stgalim superiur dal Mesauc, envers il schurnal regiunal dad SRF.
Dentant betg be l'instrucziun da tudestg attiria las famiglias, er il sustegn en scola. Uffants cun difficultads ed er uffants cun autissem possian frequentar la scola regulara.
Viver en il Mesauc – i carmala dapli che be la scola
Sur tut en la part sut dal Mesauc, ch'è datiers dal Tessin, vegnan las famiglias dal Tessin. A Grono, San Vittore e Roveredo datti 30 scolars e scolaras en la scola primara, quai èn 10% da tut ils scolars. Dentant na tiran betg mo las scolas, era premias da cassas da malsauns pli bassas e taglia pli bassa èn attractivas per las famiglias.
RR actualitad 17:00